cyanic-selkie/wikianc huggingface dataset:
Ախալցխայի հայկական տպագրություն
Պատմություն
1931–1934 թվականներին այնտեղ տպագրվել է «Դեպի սոցիալիզմ» (հայական, թուրքական) շրջանային թերթը, որին հաջորդել են «Կոմունիստ» (1934–1938 թվականներին), «Ունևոր կյանք» (1939–1944 թվականներին), «Ծիթելի դրոշա-Կարմիր դրոշ» (հայկական, ռուսական, վրացական, 1944–1991) թերթերը։
Կատեգորիա:Հայկական տպագրություն
Վերին դաս
Վերին դաս (upper class), պետության մեջ բնակվող սոցիալական խումբ, որին, ըստ հետազոտողների, պատկանում են.
Վերին դասը գտնվում է սոցիալական հիերարխիայի գագաթնակետում: Լ.Բարտելսի տեսակետի համաձայն՝ վերին դասին պատկանող մարդիկ ունեն հսկայական հարստություն, որը փոխանցվում է սերնդեսերունդ։ Մինչև 20-րդ դարը «վերին դաս» հասկացությունը ամենից հաճախ վերաբերում էր արիստոկրատներին: Ժամանակակից հասարակություններում վերին դասն այլևս որոշվում է ոչ թե ծագումով և ինստիտուցիոնալ արտոնություններով, այլ հիմնականում նյութական հարստությամբ:
Հայեցակարգի ընկալման պատմությունը
Վերին դասի տեսության մասին խոսել է նաև այնպիսի ազդեցիկ սոցիոլոգ, ինչպիսինն է Օգյուստ Կոնտը, ում համարում են սոցիոլոգիայի հիմնադիրը։ Նա պնդում էր, որ աշխատանքի սոցիալական բաժանումն էր հասարակության շերտավորման պատճառը: Փիլիսոփան գերիշխող դասի մեջ տեսնում էր գիտնականներին, մտածողներին և ընդհանրապես մտավորականներին։ Կոնտը կարծում էր, որ մարդկության ողջ ապագան կախված է բանականությամբ օժտված մարդկանցից, հետևաբար, նրանց էր համարում որպես վերին դաս:
Կարլ Մարքսը նույնպես նույնպես զբաղվում էր դասակարգային տեսության մշակմամբ: Երկու բևեռացված դասակարգերի միջև հակամարտությունը նրա փիլիսոփայության հիմնական կատեգորիաներից մեկն է: Որպես վերին դաս` Մարքսը ճանաչում էր այն մարդկանց, ովքեր տիրապետում են արտադրության միջոցներին և ունակ են շահագործել հակառակ դասակարգին` պրոլետարիատին, ստրուկներին և այլն` կախված սոցիալ-տնտեսական կազմավորումից։ Նա բացատրեց այս կամ այն դասի գերակայությունը ապրանքի հավելյալ արժեքի օրենքով: Նրանք, ովքեր բացի տնտեսական ռեսուրսներներից եկամուտ ստանալուց, հավելյալ արժեք էր ստանում, հանդիսանում են հասարակության վերին դասի ներկայացուցիչներ։ Սոցիոլոգիայում ամուր արմատավորված է վերին խավին պատկանող անձը՝ որպես զգալի կապիտալ և սեփականություն ունեցող կերպար :
Մեկ այլ սոցիոլոգ Հերբերտ Սփենսերը  կարծում էր, որ ցանկացած հասարակությունում կա որոշակի էլիտայի ձևավորման պահանջ: Դա պայմանավորված է նրանով, որ իր համակարգում յուրաքանչյուր սոցիալական շերտ կամ դաս պետք է որոշակի գործողություններ կատարի իր սոցիալական դերի շրջանակներում: Հասարակության լիարժեք գործունեության համար անհրաժեշտ է այդ հիերարխիայի գագաթնակետի գոյությունը, որը ըստ նրա վերին դասն էր՝ ղեկավար մարմինները, որոնք պետք է կարգավորեն իրենց ենթակա բոլոր դասերը ։
Նույնչափ ազդեցիկ սոցիոլոգ Էմիլ Դյուրկհեյմը, նույնպես հանդես է եկել վերին դասի մասին իր տեսությամբ: Իր «Սոցիալական աշխատանքի բաժանման մասին» աշխատության մեջ նա նույնպես աշխատանքի բաժանումը համարել է սոցիալական դասակարգերի առաջացման անհրաժեշտ պայման։ Նա հասարակության վերին դասի ներկայացուցիչներին համարում էր ոչ միայն կապիտալիստների խումբ, որոնք տիրապետում էին արտադրության միջոցներին, այլև նաև մարդիկ, ովքեր իրենց դիրքին հասել են իրենց անհատական ​​հատկությունների և տաղանդների շնորհիվ :
Վերին դասի ներկայացուցիչներին սեփականատերեր համարարելու իր տեսությամբ հանդես եկավ Մաքս Վեբերը: Նա կարծում էր, որ այս դասի բարձր դիրքը պայմանավորված է սեփականություն ունենալու վրա, որից եկամուտ են ստանում նրա անդամները։ Միևնույն ժամանակ, նա վերին դասի մարդկանց բաժանեց երկու խմբի՝ ռանտյե և ձեռնարկատերեր, ինչը շատ խելամիտ քայլ է թվում: Բացի բարձր եկամուտներից, Վեբերը վերին դասն առանձնացնում է հեղինակությամբ, աչքի ընկնող սպառողականությամբ, հատուկ կենսակերպով, բարձրագույն կրթությամբ և, հաճախ, իրենց կյանքում ծանր ֆիզիկական աշխատանքի բացակայությամբ :
Ծանոթագրություններ
Կատեգորիա:Հասարակական դասեր Կատեգորիա:Բարձր հասարակություն Կատեգորիա:Սոցիալական դասակարգեր
Tear in My Heart
«Tear in My Heart», Twenty One Pilots ամերիկյան դուետի գրած և ձայնագրած երգ՝ Blurryface չորրորդ ստուդիական ալբոմի համար ։ Այն թողարկվել է 2015 թվականի ապրիլի 6-ին, իսկ ռադիոյում` նույն թվականի ապրիլի 14-ին ։
Երաժշտական տեսահոլովակ
Tear in My Heart երգի երաժշտական տեսահոլովակը YouTube-ում ներբեռնվել է 2015 թվականի ապրիլի 6-ին։ Տեսահոլովակի ռեժիսորը դարձել է Մարկ Քլասֆելդը։ Բացի խմբի երկու անդամներից՝ տեսահոլովակում հայտնվել է Թայլեր Ջոզեֆի կինը՝ Ջեննան, որի հետ նա ամուսնացել էր նախորդ ամիս։
Tear in My Heart երգի երաժշտական տեսահոլովակում ցուցադրվում է, թե ինչպես են Ջոզեֆը և Ջոշ Դանը ելույթ ունենում Լոս Անջելեսի Չայնա Թաունում։ Մարդիկ սկզբում չեն նկատում նրանց, սակայն երբ Ջոզեֆը երգում է երգի առաջին երկու տողերը, մարդիկ կամաց-կամաց սկսում են նկատել։ Ջոզեֆին և Դանին շրջապատող շինությունները սկսում են քանդվել։ Այնուհետև Ջոզեֆը ամբոխի մեջ նկատում է իր կնոջը և սկսում հետևել նրան նրբանցքներով և ռեստորաններով։ Ջեննան երգում է. «երբեմն դու պետք է արյունահոսես և իմանաս, որ դու կենդանի ես և հոգի ունես, բայց դրա համար ինչ-որ մեկը պետք է գա ու ցույց տա քեզ» (sometimes you've got to bleed and know/that you're alive and have a soul, but it takes someone to come around/to show you how): Ջեննան սկսում է խեղդել և բռունցքներով ծեծել նրան։ Բայց երբ արդեն Ջոզեֆը սկսում է արյունահոսել, նա բարձրացնում է նրան և համբուրում։
Կենդանի ելույթներ
Twenty One Pilots-ը կատարել է DJ SoySauce-ի Tear in My Heart-ի ռեմիքսը Emotional Roadshow շրջագայության ժամանակ Օհայո նահանգում և դա շարունակվել է ամբողջ տուրի ժամանակ։
Ծանոթագրություններ
Կատեգորիա:2015 սինգլներ Կատեգորիա:Twenty One Pilots խմբի երգեր Կատեգորիա:2015 երգեր
Նարինե Մալյան
Նարինե Հենրիկի Մալյան, հայ բեմադրիչ։ Հայաստանի արվեստի վաստակավոր գործիչ (2011)։
Հենրիկ Մալյանի դուստրը։
Կենսագրություն
Նարինե Մալյանը ծնվել է Երևանում կինոռեժիսոր Հենրիկ Մալյանի ընտանիքում։ Ավարտել է Երևանի Խաչիկ Դաշտենցի անվան թիվ 114 միջնակարգ դպրոցը։ 1977-1981 թվականներին սովորել է Երևանի Խաչատուր Աբովյանի անվան մանկավարժական ինստիտուտի կուլտուրայի ֆակուլտետի կինո-ֆոտո բաժնում (Յուրի Երզնկյանի արվեստանոց)։ 1981 թվականից եղել է «Հայֆիլմ» կինոստուդիայի մուլտ արտադրամասում ռեժիսորի ասիստենտ՝ Ռոբերտ Սահակյանցի մոտ, 1984-1992 թվականներին՝ «Հայֆիլմ»-ի կինոդերասանի թատրոն-ստուդիայի ռեժիսորի օգնական։ 1984-1986 թվականներին զուգահեռ սովորել է Երևանի Խաչատուր Աբովյանի անվան մանկավարժական ինստիտուտի հասարակական մասնագիտությունների ֆակուլտետում և ստացել գեղարվեստական ձևավորողի դիպլոմ։ 1992-1996 թվականներին եղել է Հայաստանի ազգային ֆիլմադարանի հեռուստալրագրող, 1998-2000 թվականներին՝ «Երևան FM» ռադիոկայանի գեղարվեստական ղեկավար։ 2001 թվականին համագործակցել է «Ինտերնյուս» հասարակական կազմակերպության հետ։ 2005 թվականին մասնակցել է Սպահանի կարճամետրաժ կինոնկարների 3-րդ միջազգային փառատոնին։ 2002 թվականից Հենրիկ Մալյանի անվան կինոդերասանի թատրոնի գեղարվեստական ղեկավարն է։ 2006 թվականին մասնակցել է Մոսկվայի «Новая Драма» միջազգային թատերական փառատոնին և «Հայաստանի մշակութային տարի Ֆրանսիայում» ծրագրի շրջանակներում ցուցադրվել է Փարիզում, Մարսելում և Կանադայում։ 2005 թվականին հրավիրվել է Հալեպի «Ադամյան» թատերախմբի կողմից՝ որպես «Ժառանգության իրավունք» ներկայացման բեմադրիչի օգնական։ 2007 թվականին հանդես է եկել Հենրիկ Մալյանի կինոդերասանի թատրոնի Գոգոլի «Ամուսնություն» ներկայացման գեղարվեստական ղեկավար ։
Արտաքին հղումներ
Կատեգորիա:Հայ բեմադրիչներ Կատեգորիա:1960 ծնունդներ Կատեգորիա:Նոյեմբերի 11 ծնունդներ Կատեգորիա:Երևան քաղաքում ծնվածներ Կատեգորիա:ՀՀ արվեստի վաստակավոր գործիչներ Կատեգորիա:ՀՊՄՀ շրջանավարտներ
Բուաս Պանշո
Բուաս Պանշո (Boisse-Penchot), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 540 մարդ, բնակչության խտությունը` 116.38 մարդ/կմ²։ Բնակավայրը զբաղեցնում է 4.64 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ, Թուլուզ քաղաքից` 130 կմ հյուսիս-արևելք, Ռոդեզ քաղաքից` 40 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 313 աշխատունակ (15-64 տարեկան) բնակիչ, որոնցից ակտիվ էին 214-ը, իսկ ոչ ակտիվները` 99։ Ակտիվության ցուցանիշը կազմում է 68,4 %։ 214 աշխատունակ մարդկանցից աշխատել է 189 անձ (106 տղամարդ և 83 կին)։ Գործազուրկ են եղել 25 անձ (11 տղամարդ և 14 կին)։ 99 անաշխատունակներից 23-ը եղել են աշակերտներ կամ ուսանողներ, 39-ը` թոշակառուներ, իսկ 37-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շահան Գանտահարյան
Շահան Գևորգի Գանտահարյան, հայ խմբագիր։
Կենսագրություն
Սովորել է Բեյրութի Համազգայինի Նշան Փալանճյան ճեմարանում (1971-1982 թվականներին)։ Ավարտել է Հայկազյան համալսարանը (1987 թվական), Երևանի պետական համալսարանի մագիստրատուրան (1992 թվական), Մարդկային գիտությունների ամերիկյան համալսարանը (հեռակա)։
Հեղինակ է հայ-թուրքական հարաբերություններին, կիպրական հարցին, Արցախյան հիմնախնդրին և ազատամարտին, տեղեկատվության դաշտին վերաբերող հոդվածների և հրապարակախոսությունների։
Լիբանանի և Հայաստանի լրագրողների միությունների, Լրագրողների միջազգային ընկերակցության, Հայ լրագրողների համակարգող մարմնի գործադիր խորհրդի անդամ, Հայոց ցեղասպանության 100-րդ տարելիցին նվիրված պետական հանձնաժողովի փոխատենապետ։
Պարգևներ
Կատեգորիա:Հայ խմբագիրներ
Զաստավա Մ84
M84
M84 ստանդարտ օրինակը նախատեսված է հետևակի համար, ստեղծվել է խորհրդային ՊԿ գնդացրի հիման վրա։ Տարբերվում ավելի դիմացկուն կոթով և փողով, որը չունի շաղափված անցքեր։ Տեղադրվում է եռոտանի հենարանի վրա (ինչպես ՊԿՍ-ն)։ Հնարավոր է եռակի մեծացման ОН М80 օպտիկական նշանոցի ավելացում հեռավոր նպատակակետերի խոցման համար, ինչպես նաև ПН 5x80 պասիվ նշանոցի (ՊԿՄ-ին ավելացվող նշանոցների ընտանիքից) և գիշերային նշանոցների (ինչպիսիք ավեացվում են ՊԿՄՍՆ-ին) ավելացում։
M86
M86 նմուշն ստեղծվել է ՊԿՏ-ի հիման վրա, օգտագործվում է թշնամու տեխնիկայի դեմ պայքարի համար։ Կոթը, հենարանն ու մեխանիկական նշանոցը բացակայում են, փողն ավելի ծանր է, ձգանն էլակտրական շարժակով է։ Տեղադրվում է M-84տանկերի վրա։
Կիրառություն
Հարավսլավիայի քաղաքացիական պատերազմի բոլոր մասնակիցները օգտագործել են Zastava M84 գնդացիրը։ Այն ժողովրդականության է արժանացել իր հուսալիության ու արդյունավետության շնորհիվ։ Նրանով զինվել են Հարավսլավիայի զինված ուժերը և ոստիկանական զորաբաժանումները Կոսովոյի պատերազմի ժամանակ՝ այն օգտագործելով Կոսովոյի Ազատագրության Բանակի դեմ պայքարում, իսկ մակեդոնական զորամասերն այն օգտագործել են Պրեշևոյի հովտի կոնֆլիկտի ժամանակ։ Եղանակային վատ պայմանների դեպքում M84 գնդացիրը ձեռքի մեկ այլ գնդացրի՝ M72-ի հետ միասին ապահովել է հիանալի կրակային աջակցություն Հարավսլավիայի բանակային զորամասերին։ Գնդացիրն օգտագործվել է նաև Իրաքի և Սիրիայի զորքերի կողմից Իրաքի և Լևանտի իսլամական պետության դեմ կռվում։
Մարգարիտա Իգեր
Մարգարիտա Ալեքսանդրա Իգեր (Margaretta Alexandra Eagar, ), բուժքույր և դաստիարակչուհի։
Նիկոլայ II-ի և Ալեքսանդրա Ֆեոդորովնայի երեխաների դաստիարակ, հուշերի գրքի հեղինակ։
Իգերը գրել է «Վեց տարի Ռուսաստանի կայսերական արքունիքում» (Six Years at the Russian Court) հուշագրությունը՝ Ռոմանովների ընտանիքի հետ գտնվելու ժամանակի մասին։
Երիտասարդություն
Իգերը ծնվել է 1863 թվականի օգոստոսի 12-ին Իռլանդիայի Լիմերիկ քաղաքում։ Ֆրենսիս Հոլդեն և Ֆրենկիս Իգեր բողոքական զույգի տասը երեխաներից մեկն էր։ Բելֆաստում սովորում էր բժշկություն, ինչպես նաև ապաստարանում աշխատում էր որպես բուժքույր ։
Աշխատանքն արքունիքում
1898-1904 թվականներին Իգերը Նիկոլայ II-ի դուստրերի դաստիարակն էր։ Ավելի ուշ, Մեծ դքսուհու մորաքույրը՝ Օլգա Ալեքսանդրովնան հիշել է, որ օրիորդ Իգերը հետաքրքրված էր քաղաքականությամբ.
Իգերը, որը դաստիարակել է բոլոր չորս Մեծ դքսուհիներին, իր գրքում գրել է, որ թագավորական ընտանիքը լքել է անձնական պատճառներով։ Ըստ վարկածներից մեկի, նա աշխատանքից հեռացվել է ռուս-ճապոնական պատերազմի հետ կապված լարված քաղաքական իրավիճակի պատճառով։ Բրիտանիան ակտիվորեն աջակցում էր Ճապոնիային։
Որոշ ժամանակ անց
Ծառայության ընթացքում Իգերը կենսաթոշակ է ստացել Ռուսաստանի կառավարությունից։ Նա նամակագրվել է Մեծ դքսուհիների հետ մինչ նրանց սպանությունը՝ 1918 թվականը։ Հետագայում ղեկավարել է պանսիոնը, որն անհաջող էր և արդյունքում առաջացավ պարտքեր։ Նրա ընտանիքի անդամները նշել են, որ իրեն հաճախ հետապնդում են իր դաստիարակած աղջիկների դաժան սպանության մասին մտքերը։ Մինչև իր մահանալը (1936 թվական) անհանգստացել է նրանց համար ։
Արտաքին հղումներ
Կատեգորիա:19-րդ դարի բրիտանացիներ Կատեգորիա:20-րդ դարի բրիտանացիներ Կատեգորիա:Բուժքույրեր Կատեգորիա:Իռլանդացի կին գրողներ
Բոլոտնիցա (գյուղ, Նարոդիչի շրջան)
Բոլոտնիցա (Болотниця), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1878 թվականին։
2001 թվականի տվյալներով Բոլոտնիցա գյուղում բնակվում էր 313 մարդ։ Բնակավայրը զբաղեցնում է 1301 կմ² տարածք։ Բնակչության խտությունը կազմում էր 240,58 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր Կատեգորիա:1878 թվականին հիմնադրված բնակավայրեր Կատեգորիա:1618 թվականին հիմնադրված բնակավայրեր
Տիհեդա
Տիհեդա (Tiheda), գյուղ Էստոնիայի Յիգևամաա նահանգի Կասեպյաե շրջանում։
2011 թվականի տվյալներով գյուղում բնակվում էր 170 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Կասեպյաե շրջանի բնակավայրեր Կատեգորիա:Էստոնիայի գյուղեր
Պերևի
Պերևի (პერევი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 564 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սաչխերեի շրջան‎‎
Մատվեև Կուրգան
Մատվեև Կուրգան (Матвеев Курган), ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մատվեևո-Կուրգանսկի շրջանի և Մատվեևո-Կուրգանսկի գյուղական համայնքի վարչական կենտրոնն է։ Դոնի Ռոստով շրջկենտրոնից գտնվումէ 90 կմ հեռավորության վրա։ 2002 թ. տվյալներով բնակչությունը կազմումէ 14 364 մարդ։ Հիմնվելէ 1780 թ.։
Արտաքին հղում
Կատեգորիա:Ռոստովի մարզի Մատվեևո-Կուրգանսկի շրջանի բնակավայրեր Կատեգորիա:Ռուսաստանի ավաններ Կատեգորիա:1780 թվականին հիմնադրված բնակավայրեր
Կոճ (Վանի գավառ)
Կոճ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալեքսեևկա (գյուղ, Վարնենսկի շրջան)
Ալեքսեևկա (Алексеевка), գյուղ Ռուսաստանի Չելյաբինսկի մարզի Վարնենսկի շրջանի կազմում։
Բնակչությունը 2004 թվականին գրանցված տվյալներով կազմում էր 1165 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չելյաբինսկի մարզի Վարնենսկի շրջանի բնակավայրեր Կատեգորիա:1837 թվականին հիմնադրված բնակավայրեր
(1906) Նեֆ
(1906) Նեֆ (Naef), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 5-ին Պաուլ Վիլդի կողմից Ցիմերվալդում ։
Միջին հեռավորությունը Արեգակից կազմում է 2,373422 ա. մ., առավելագույնը մոտենում է 2,0549 ա. մ. հեռավորության վրա և հեռանում 2,692 ա. մ. ։ Արեգակի շուրջ մեկ ամբողջական պտույտ է կատարում 1335,55 երկրային օրվա ընթացքում, իր ուղեծրով շարժվելով միջինում 0,269551 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,47° անկյուն։
Արտաքին հղումներ
Կատեգորիա:1972 թվականին հայտնաբերված աստղագիտական մարմիններ Կատեգորիա:Պաուլ Վիլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռոմանտիկ սեր
Ռոմանտիկ սեր, արտահայտիչ, հաճելի և էմոցիոնալ զգացմունք մեկ ուրիշի նկատմամբ, հաճախ կապվում է սեռական հակման հետ։
Ռոմանտիկ սիրո փոխհարաբերությունների համատեքստում, ռոմանտիկ սերը, որպես կանոն, ենթադրում է ռոմանտիկ զգացմունքների արտահայտություն կամ խորը և ուժեղ զգացմունքային ցանկություն՝ ուղղաՀասկիորեն կամ ռոմանտիկորեն այլ մարդու հետ կապելու համար։ Պատմականորեն ռոմանտիկ սեր տերմինը ծագել է միջնադարյան ասպետական գաղափարներից, որը ներկայացվել է ասպետական վեպերում։
Պատմական սահմանում
Պարզունակ հասարակություններում ամուսնության և սեռական հարբերությունների միջև գոյություն ունի հարաբերությունների ռոմանտիկ բնույթի լարվածություն, բայց դա հիմնականում արտահայտվում էր ցիկլի և ծնունդի հետ կապված տաբուով ։
Մարդաբանները, օրինակ՝ Կլոդ Լևի-Շտրաուսը, ցույց են տալիս, որ հին ու նաև ժամանակակից հասարակության մեջ կան ընկերակցությունների բարդ ձևեր։ Սակայն չկա որևէ ապացույց, որ նման հասարակությունների անդամները ստեղծում են սիրային փոխհարաբերություններ, որոնք տարբերվում են սովորականից և մոտ են ժամանակակից ռոմանտիկ սիրուն ։
Ռաթգրեսի համալսարանի պրոֆեսոր Բոննի Գ. Սմիթը իր «Ազատ դասի կանայք» աշխատության մեջ նկարագրում է խնամախոսության և ամուսնական ծեսերը, որոնք ժամանակակից մարդկանց համար կարելի է համարել չափազանց ճնշող։ Նա գրում է. «Երբ Հյուսիսի երիտասարդ կանայք ամուսնանում էին, նրանք դա անում էին առանց սիրային պատրանքների ու ռոմանտիկայի։ Նրանք արել են դա բազմացման, արյան մաքրությունը պահելու համար` քաղաքական ու ֆինանսական նկատառումներով»։ Հետագայում սեռական հեղափոխությունը հարթեց այն խնդիրները, որոնք բխում էին լիբերալիզմից, սակայն դրանք չեն վերացել։
Էնթոնի Հիդենսը իր «Հարաբերությունների փոխակերպում` սեռականությունը, սերը և էրոտիզմը ժամանակակից հասարակությունում» գրքում, պնդում է, որ ռոմանտիկ սերը մարդկանց կյանքում իմաստ մտցրեց։ Նա ավելացնում է, որ պատմությունը և դրա վերարտադրումը եղել են ռոմանտիկայի իմաստներից մեկը։ Հիդենսի խոսքերով՝ ռոմանտիկ սիրո աճը քիչ թե շատ համընկնում էր վեպի ի հայտ գալուն։ Դա պայմանավորված էր նրանով, որ ռոմանտիկ սերը, կապված է ազատության հետ և, հետևաբար, նաև սիրո իդեալներին, կապ է ստեղծում ազատության և ինքնիրացման միջև։
Դեյվիդ Շամվեյը իր «Ռոմանտիկա, սեռի ու ամուսնության ճգնաժամ» գրքում պնդում է, որ ինտիմության մասին քննարկումները սկսվեցին 20-րդ դարի վերջում, և որ այս բանավեճը կարողացավ բացատրել, թե ինչպես են գործում ամուսնությունը և այլ հարաբերություններ։ Բանավեճի համար զգացմունքանյին մտերմությունը ավելի կարևոր էր, քան կիրքը։ Սա չի նշանակում, որ մտերմությունը փոխարինում է ռոմանտիկ փոխհարաբերություններին։ Սակայն, ըստ հետազոտողի, մտերմությունը և ռոմանտիկան իրար հետ զուգակցված են ։
Շամվեյը նաև պնդում էր, որ կապիտալիզմի աճի հետ մեկտեղ հին սոցիալական հարաբերությունները կփլուզվեն, այդ թվում` ամուսնությունը։ Կանանց համար ամուսնության իմաստը փոխվել էր, քանի որ նրանք սկսեցին ունենալ ավելի շատ սոցիալական այլընտրանքներ և քիչ էին հակված ընդունված դժբախտ հարաբերություններին, ուստի ամուսնալուծությունների թիվը զգալիորեն աճել էր։
Ռոմանտիկ սիրո մասին քննարկումները շարունակում են գոյություն ունենալ և այսօր։ Շամվեյը գրում է, որ մի կողմից ռոմանտիկ սերը ենթադրում է մի շարք արկածներ և վառ զգացմունքներ՝ հնարավորություն տալով գտնել հոգու կողակցին։ Մյուս կողմից՝ ինտիմ հարաբերությունները խորը հաղորդակցման, բարեկամության և երկարաժամկետ փոխհարաբերություններ են ապահովում։
Սիրո մասսայականացում
Ռոմանտիկ սիրո հասկացությունը տարածված էր արևմտյան մշակույթում՝ կուրտուազային սիրո տեսքով։ Միջնադարում ասպետները սովորաբար ունեցել են ոչ ֆիզիկական և ոչ ամուսնական հարաբերություններ արքունիքի կանանց հետ, որոնց նրանց ծառայում էին։ Այս հարաբերությունները շատ բարդ ու արարողակարգային էին, կատարվում էին ավանդույթների շրջանակներում, որը բխում էր ասպետական վարվելակերպի կանոններից, ինչը հայտնի էր վարվելաձևի Բարոյական վարքականոն անումով։
Գրականություն
Կատեգորիա:Սեր Կատեգորիա:Սիրո փիլիսոփայություն Կատեգորիա:Էմոցիաներ
Կիրովսկոե (գյուղ, Իգլինսկի շրջան)
Կիրովսկոե (Кировское, Кировский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1940 թվականին հիմնադրված բնակավայրեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Պսիֆ (Պսեկուպսի վտակ)
Պսիֆ, գետ Ռուսաստանում, հոսում է Կրասնոդարի երկրամասում, Ադիգեայի հանրապետությունում։ Գետի գետաբերանը գտնվում է Պսեկուպս գետի ձախ ափից 133 կիլոմետր հեռավորության վրա։ Գետի երկարությունը 12 կիլոմետր է, ջրհավաք ավազանի մակերեսը 42,1 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Կուբան, Ուեստ-Լաբինսկ քաղաքից մինչև Կրասնոդարի ջրմուղ կայան, առանց Բելայա և Պշիշ գետերի, գետի գետային ենթաավազանը բացակայում է։ Գետի գետային ավազանն է Կուբանը։ Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ծանոթագրություններ
Կատեգորիա:Ռուսաստանի գետեր
Ձեր կենացը (կտավ)
Ձեր կենացը, ՀԽՍՀ ժողովրդական նկարիչ Էդուարդ Իսաբեկյանի «Ձեր կենացը» կտավն արտահայտում է նկարչի մտածողությունը՝ ներթափանցված իրական կենցաղայնությամբ և հուշի երազային-երևակայական վերապրումով։
Նկարագրություն
Կտավում նկարիչն ստեղծել է մահացած ծնողների «երիտասարդ» կերպարները, որոնց «հրավիրել է» սեղանի շուրջ։ Իսաբեկյանը ստեղծել է մտերմիկ-ինտիմ պատկեր, որտեղ անհամատեղելիության հակասական գաղափարն ի հեճուկս տրամաբանության ու իրականության, ժխտված է գեղարվեստական լեզվի պատկերային պայմանականություններով։
Կտավում երեք «կերպարանքները» միավորված են հոգևոր ու գենետիկ կապով, հարազատությամբ։ Մոր դեմքը ողողված է անսահման սիրով ու ջերմությամբ, ընդգծված են ոսկեցոլք հագուստն ու նարնջակարմիր վերնազգեստը։ Այս ներդաշնակությանն անսովոր հակադրություն է նկարչի իրական տարիքի և կարծես լուսանկարչական տպավորության վրա հիմնված՝ ծնողների երիտասարդ պատկերները։ Մոր և հոր թուխ մազերը, դեմքի անբնական ճերմակ դալկությունն էլ ավելի անիրական վերացածության երանգ են ձեռք բերում նկարչի ճշմարտացի ինքնապատկերի կողքին՝ ծերացած մաշկը, իմաստնացած դեմքը, ալեխառն մազերը։ Արվեստագետի ձեռքի գինու բաժակն ասես լի է ապրած տարիների ու հույզերի բեռով, վերաարժեքավորման սուբյեկտիվ իրավունքով ։
Արտաքին հղումներ
Կատեգորիա:Էդուարդ Իսաբեկյանի նկարներ Կատեգորիա:1999 նկարներ Կատեգորիա:Էդուարդ Իսաբեկյան ցուցասրահի նկարներ Կատեգորիա:Կանայք կտավներում
Նադեժդա (Մատվեևո-Կուրգանսկի շրջան)
Նադեժդա (Надежда), ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ալեքսեևսկի գյուղական համայնքի կազմի մեջ։
Կատեգորիա:Ռոստովի մարզի Մատվեևո-Կուրգանսկի շրջանի բնակավայրեր Կատեգորիա:Ռուսաստանի ավաններ Կատեգորիա:1878 թվականին հիմնադրված բնակավայրեր
Microsoft Office 2007
Microsoft Office 2007 (Office 12), Microsoft Office փաթեթի ծրագրի տարբերակ, Microsoft Office 2003–ին հաջորդողը և Microsoft Office 2010 թվականին նախորդողը։ Վաճառքի է հանվել 2006 թվականի նոյեմբերի 30-ին, անհատների համար՝ 2007 թվականի հոկտեմբերի 30-ին։ Միաժամանակ թողարկվել Windows Vista օպերացիոն համակարգը։
Կոմպոնենտներ
Microsoft Office 2007-ի տարբեր տեսակները։
OpenDocument–ի աջակցումը
Սկսած Microsoft Office 2007 SP2–ից, ունի OpenDocument ձևաչափի ներկառուցված աջակցության ։
Թարմացման փաթեթներ
Microsoft Office 2007–ի առաջին թարմացման փաթեթև (SP1) դուրս է եկել 2007 թվականի դեկտեմբերին, երկրորդը (SP2)՝ 2009 թվականի ապրիլին։ Երրորդ թարմացման փաթեթետը (SP3) դուրս է եկել 2011 թվականի հոկտեմբերի 25–ին։
Ծանոթագրություններ
Կատեգորիա:Մայքրոսոֆթ Օֆիս Կատեգորիա:2006 մշակված ծրագրային ապահովում
(9792) 1996 BX1
(9792) , աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 23-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,359646 ա. մ., առավելագույնը մոտենում է 1,9974 ա. մ. հեռավորության վրա և հեռանում 2,7219 ա. մ. ։ Արեգակի շուրջ մեկ ամբողջական պտույտ է կատարում 1323,94 երկրային օրվա ընթացքում, իր ուղեծրով շարժվելով միջինում 0,271915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,2° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բուդա-Գոլուբիևիչի
Բուդա-Գոլուբիևիչի (Буда-Голубієвичі), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Բուդա-Գոլուբիևիչի գյուղում բնակվում էր 27 մարդ։ Բնակավայրը զբաղեցնում է 0,31 կմ² տարածք։ Բնակչության խտությունը կազմում էր 87,1 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր
Ակուսեկիջիմա
Ակուսեկիջիմա (悪石島), Տոկարայի կղզիներից։ Ճապոնիայի Կագոշիմային (պրեֆեկտուրա) պատկանող Սացունան կղզիների ենթախումբն է։ Կղզին, որը զբաղեցնում է 7.42 կմ² մակերես ունի 59 բնակիչ։ Կղզի կարելի է հասնել միայն նավով, քանի որ այն չունի օդանավակայան, այստեղ շաբաթական 2 անգամ գործում է լաստանավի ծառայություն, որը Կագոշիմայի քաղաքից գնում է դեպի մեծ կղզի։ Զբոսաշրջությունը տևում է 11 ժամ։ Բնակիչները հիմնականում զբաղվում են ձկնորսությամբ և սեզոնային զբոսաշրջությամբ։
Աշխարհագրություն
Ակուսեկիջիման գտնվում է Նականոշիմայից 38 կմ (21 ծովային մղոն) հարավարևմուտք։ Կղզին զբաղեցնում է մոտավորապես 7.49 կիլոմետր քառակուսի տարածք (2.89 քառակուսի մղոն), 3.2 կմ երկարություն (2.0 մղոն) և 2.5 կմ լայնություն (1.6 մղոն)։ Նրա մեծ մասը շրջապատված է զառիթափ ժայռերով։
Կղզին անդեզիտ-դացիտային ստրատոհրաբուխ է, որը գագաթին ունի 2 խառնարան՝ Բիրոյամա (ճապ.՝ビロ山) բարձրությունը՝ 355.5 մետր(1,166 ոտնաչափ) և Նակադակե (ճապ.՝ 中岳) բարձրությունը՝ 464 մետր (1,522 ոտնաչափ)։ Միտակեն (ճապ.՝ 御岳山) կղզու ամենաբարձր կետն է` լավային գմբեթով։ Կղզու հյուսիսային հատվածում լավայի հոսք է եղել 80,000 տարի առաջ։ Իր պատմության ընթացքում այստեղ չի եղել հրաբխային ակտիվություն։
Այստեղ կլիման մերձարևադարձային է՝ մայիսից մինչև սեպտեմբեր անձրևոտ եղանակ է։
Պատմություն
Մինչև 1624 թվականը կղզին կազմել է Րյուկյու թագավորության մի մասը։ Էդո ժամանակաշրջանի ընթացքում Տակարաջիման Սացումա տիրապետության մասն էր և կառավարվում էր որպես Կավաբե շրջանի մաս։ 1896 թվականին կղզին տեղափոխվում է Կագոշիմայի Օշիմա շրջանի վարչական կառավարում և 1911 թվականին դառնում է Կագոշիմայի Տոշիմա գյուղի մասը։ 1946-1952 թվականներին կղզին կառավարվում էր Միացյալ Նահանգների կողմից՝ որպես Հյուսիսային Րյուկյու Կղզիների ժամանակավոր կառավարության մաս։
Երկրորդ համաշխարհային պատերազմի ժամանակ ՝ 1944 թվականի օգոստոսի 22-ին, ճապոնական մարդատար Թուշիմա-Մարու նավը խորտակվել է հենց Ակուսեկիջիմայի հյուսիսարևմտյան ափին` ամերիկյան Բոուֆին (ՍՍ-287) սուզանավից արձակված տորպեդներից, որի հետևանքով մահացել է 1484 քաղաքացի, որից 767-ը դպրոցականներ էին։ Կղզում ամեն տարի նշվում է նրանց հիշատակը, այստեղ նաև կա թանգարան՝ ի հիշատակ մահացածների։
Ակուսեկիջիման ուշադրություն է գրավում 2009 թվականի հուլիսի 22-ի արևի խավարումով, որն ամբողջ 21-րդ դարի ամենաերկար արևային խավարումն էր, քանի որ կղզին ամենամոտ բնակելի տարածքներից մեկն էր դեպի խավարման առավելագույն տևողության վայրը։ Գովազդվելով որպես իրադարձության դիտման ամենալավ տեղ՝ գյուղական պաշտոնյաները և կղզու բնակիչները շահագրգռված էին հյուրընկալելու հարյուրավոր մարդկանց, ովքեր գալիս էին տեսնելու արևի խավարումը։ Ակուսեկիջիման ունի ընդամենը 5 հյուրատուն, որտեղ կարող է տեղավորվել միայն 66 մարդ, և ջրային պաշարները սահմանափակ են, քանի որ ջրի աղբյուր են հանդիսանում տեղատարափ անձրևները։
Սելիշչե (գյուղ, Կազատինի շրջան)
Սելիշչե (Селище), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1946 թվականին։
Ակուսեկիջիմա
Արտաքին հղումներ
Կատեգորիա:Կղզիներ այբբենական կարգով Կատեգորիա:Տոկարա կղզիներ Կատեգորիա:Ճապոնիայի ստրատոհրաբուխներ
Սելիշչե (գյուղ, Կազատինի շրջան)
2001 թվականի տվյալներով Սելիշչե գյուղում բնակվում էր 243 մարդ։ Բնակավայրը զբաղեցնում է 1524 կմ² տարածք։ Բնակչության խտությունը կազմում էր 159,45 մարդ/կմ²։
Երեք դյուցազուն․ Քայլ ձիով
«Երեք դյուցազուն․ Քայլ ձիով», «Մելնիցա» ընկերության տասներորդ լիամետրաժ անիմացիոն ֆիլմը և Իլյա Մուրոմեցի, Դոբրինյա Նիկիտիչի և Ալյոշա Պոպովիչի արկածների մասին անիմացիոն շարքի վեցերորդ մասը։ 2014 թվականի մարտին դուրս է եկել առաջին թիզերը, իսկ պրեմիերան կայացել է 2015 թվականի հունվարի 1-ին ։ Նույն թվականի դեկտեմբերի 29-ին մուլտֆիլմը առաջին անգամ ցուցադրվել է «ՌԵՆ ՏՎ» հեռուստաընկերության եթերում։
Սյուժե
Պալատական ձի Յուլին գաղտնալսում է բոյարների զրույցը և իմանում իշխանի դեմ դավադրության մասին։ Վերջինիս ոչ ոք չէր կարող պաշտպանել․ դյուցազունները բռնել են Պոտանյա ծովահենին, Գորինիչ օձը արձակուրդի մեջ է Տիբեթում, իսկ զորքը այդտեղ չէ։ Իշխանը և Յուլին փախչում են պալատից և պատրաստվում փոստային աղավնու հետ նամակ ուղարկել դյուցազուններին։ Բայց դրա համար գումար է պետք, որը ոչ մեկը չունի։ Այդժամ Յուլին ուղտ Վասյային տանում է խոսող կաղնու մոտ, որպեսզի նա գումար վաստակի։
Ուղտ Վասյան ուզում է սուպեր-խաղ խաղալ, բայց Յուլին, դառը փորձով խրատված լինելով, գիտի, որ դա խաբեություն է, և վազում է Վասյային սպանդագործներից փրկելու։ Կաղնին բռնում է Յուլիին և, իմանալով, թե ինչ է կատարվում Կիևում, ուղևորվում է պալատ։ Այնտեղ Իշխանը ծառին է պարտվում ամբողջ պետությունը։ Կիևից վտարվելով՝ նա Յուլիի հետ գիշերում է անտառում գտած մի խրճիթում։ Առավոտյան նրանք տեսնում են թռչող ձիերի՝ պեգասների հովվին, և դիմավորում են դյուցազուններին, որոնք բռնել էին Պոտանյային։ Իշխանը և Յուլին դյուցազուններին պատմում են եղելությունը։ Նրանք հրաժարվում են վերադարձնել իշխանությունը, որովհետև ի սկզբանե մտածում են, որ Իշխանն ու կաղնին արդար են խաղացել։ Դյուցազունները որոշում են տանուլ տվածը հետ բերել, բայց նենգ կաղնին հաղթում է նրանց ամբողջ կարողությունը։
Մինչ դյուցազունները կանանց հետ ապրում էին Իլյայի մոր մոտ, Իշխանը մտածում է նոր Կիև կառուցելու մասին։ Կառուցման ժամանակ դյուցազունները Տիհոնի օգնությամբ հասկանում են, որ Իշխանին խաբել են, քանի որ կաղնին ցույց չէր տվել, թե որ արկղիկում է գտնվում կաղինը։ Ալյոշան նաև ենթադրում է, որ բոլոր արկղիկները դատարկ են եղել։ Նրանք ուղևորվում են պալատ։
Ֆիլմն ավարտվում է ժողովրդի՝ Իշխանին ուղղված շնորհավորանքով և նրա սիրելի «Անտոշկա» երգով։
Արտաքին հղումներ
Կատեգորիա:Ռուսական մուլտֆիլմեր Կատեգորիա:2014 մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Մուլտֆիլմեր ձիերի մասին
Կոճերեր
Կոճերեր, գյուղ և նավահանգիստ Արևմտյան Հայաստանում, Վանի վիլայեթի Արծկեի գավառակում ։ Գտնվում էր Արծկե քաղաքից 8 կմ արևելք, Վանա լճի ափին, խաղողի և պտղատու այգիների մեջ։
Բնակչություն
1909 թվականին ուներ 35 տուն՝ 311 հայ բնակչով։
Պատմամշակութային կառույցներ
Կոճերերն ուներ հայկական եկեղեցի։ Գյուղի մոտակայքում գտնվում էր Կոճերաց կամ Կողուց վանքը ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Ադիլջևազի շրջանի համայնքներ
Նեկրասովա Բալկա (Մատվեևո-Կուրգանսկի շրջան)
ՆեկրասովաԲալկա (НекрасоваБалка), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ռյաժենսկի գյուղական համայնքի կազմի մեջ։
Կատեգորիա:Ռոստովի մարզի Մատվեևո-Կուրգանսկի շրջանի բնակավայրեր Կատեգորիա:Ռուսաստանի խուտորներ
Միջաստղային կլանում
Միջաստղային կլանում երկնային մարմինների ճառագայթման թուլացում միջաստղային տարածության մեջ։ Պայմանավորված է, հիմնականում, կլանման, դիֆրակցիայի և ցրման երևույթներով։ Հայտնագործել է ամերիկացի աստղագետ Տրյումպլերը (1930)։ Միջաստղային կլանման մեծությունը տարբեր ուղղություններով խիստ տարբեր է (տիեզերական փոշու անհավասարաչափ բաշխման հետևանքով), աճում է դեպի Գալակտիկայի հարթությունը և հասնում մի քանի աստղային մեծության՝ 1 կպս հեռավորության վրա։ Միջաստղային կլանման հետևանքով հեռավոր աստղերի լույսն այնքան է թուլանում, որ դրանք հաճախ, հատկապես Գալակտիկայի կենտրոնի ուղղությամբ, նույնիսկ խոշորագույն աստղադիտակներով չեն դիտվում։ Միջաստղային կլանման չափը կախված է ալիքի երկարությունից և աճում է դեպի սպեկտրի կարճալիքային մասը (այդ պատճառով հեռավոր աստղերի լույսը դիտվում է բնականից ավելի կարմիր)։ Այդ կախումը որոշվում է կլանման օրենքով, որը ցույց է տալիս, որ միջաստղային կլանման ազդեցությունը զգալի է նաև սպեկտրի օպտիկական տիրույթից դուրս։ Միջաստղային կլանման ուսումնասիրությունը կարևոր է երկնային մարմինների ճշգրիտ հեռավորությունների որոշման, կլանումն առաջ բերող միջաստղային նյութի հատկությունների հետազոտման համար։ Միջաստղային կլանման պատճառը միջաստղային փոշենյութն է, որը կազմված է շուրջ 10−5 սմ տրամագծով հատիկներից։ Այն գալակտիկայում բաշխված է առանձին կլանող ամպերի ձևով, որոնք կենտրոնանում են գալակտիկայի սիմետրիայի հարթության շուրջը (տես Միջաստղային միջավայր)։ Միջաստղային կլանում առաջացնող ամպաձև կառուցվածքի վերաբերյալ պատկերացումը մշակել են Վ․ Հ․ Համբարձումյանը և Շ․ Գ․ Գորդելաձեն (1937)։ Լույսի կլանման փոքր ունակություն ունենալու հետևանքով կլանող ամպերը, մեծ մասամբ, անմիջականորեն չեն դիտվում։ Դրանց վիճակագրական ուսումնասիրության նպատակով Վ․ Հ․ Համբարձումյանը մշակել է երկնակամարի տարբեր տիրույթներում աստղերի ու գալակտիկաների խտության, ինչպես նաև Ծիր կաթնի պայծառության բաշխման միջաստղային կլանմամբ պայմանավորված ֆլուկտուացիաների տեսությունը։ Այն հնարավորություն տվեց ֆլուկտուացիաների միջոցով որոշել միջաստղային կլանման միջավայրը կազմող մութ միգամածությունների միջին հատկությունները (չափեր, կլանման ունակություն, տարածական խտություն և այլն)։
Կատեգորիա:Աստղագիտություն
Գուադալախարա (Իսպանիա)
Գուադալախարա (իսպաներեն Guadalajara), քաղաք Իսպանիայի կենտրոնական մասում, Կաստիլիա-Լա-Մանչայի մարզկենտրոնը։ Բնակչությունը 2009 թվականի տվյալներով կազմել է 83,6 հազար մարդ։
Աշխարհագրություն
Քաղաքը գտնվում է Էնարես գետի ափին, Մադրիդից 60 կմ հյուսիս-արևելքում։
Պատմություն
Գուադալախարան պարտական է իր անվանման համար արաբներին, ովքեր երկար ժամանակ կառավարել են այդ տարածքում։ Արաբական առաջին անվանումը wad al-ḥajara (արաբերեն واد الحجرة؛ وادي الحجرة) վերաբերվում էր Էնարես գետին, որը քաղաքը հատում է արևմուտքում։ Արաբերենից թարգմանած wād al-ḥajara նշանակում է «Քարերի գետ», որով բացատրվում է, որ գետում կան բազմաթիվ փոքր քարեր ու ժայռեր։
Հռոմեացիների ժամանակ քաղաքի տեղանքում Արրիակա բնակավայրն է եղել։ Հետո քաղաքը նորից գրավվել է արաբների կողմից 7–րդ դարում։
Վերածննդի դարաշրջանում պատմության մեջ կարևոր դեր է խաղացել Մենդոս ընտանիքը։
1936-1939 թվականների քաղաքացիական պատերազմի ժամանակ քաղաքը ծանր ավերվել էր։
Ծանոթագրություններ
Կատեգորիա:Իսպանիայի քաղաքներ
Ժանն ու Պիեռը (հեքիաթ)
Ժանն ու Պիեռը, ֆրանսիական ժողովրդական հեքիաթ։
Սյուժե
Հեքիաթը պատմում է մի աղքատ կնոջ և իր երկու որդիների` Պիեռի և Ժանի մասին ։ Ըստ սյուժեի, ընտանիքի ավագ եղբայրը աշխատանքի է անցնում, որպեսզի  թեթևացնի  մոր հոգսերը։ Նա սկսում է աշխատել մի հարուստ մարդու մոտ. վերջինս պայման է դնում, որ իրենցից մեկը պետք է քոթակի մյուսին, ով ավելի շուտ կբարկանա։ Մի քանի օր հետո Պիեռը  բարկանում է, տերը ծեծում է նրան ու հետ ուղարկում։ Տղան այս մասին պատմում է մորը և եղբորը։ Ժանը եղբորից իմանում է հարուստի հասցեն և ինքը նույնպես աշխատանքի է անցնում այդ մեծահարուստի մոտ` նույն պայմանով։ Ժանն ընդունում է և սկսում է իրեն այնպես պահել, որ տերը բարկանա։ Տերը ուզում է շուտ ազատվել ծառայից և բարդ առաջադրանքներ է տալիս նրան, սակայն նրան չի հաջողվում ծառային բարկացնել։ Ամեն անգամ ծառան նրան մեծ վնասներ է տալիս։ Մի օր էլ  տերը  բարկանում է և կնոջն ուղարկում, որ հետևի Ժանին։ Սակայն Ժանը լսում է այդ խոսակցությունը և իր հետ հրացան է վերցնում։ Երբ նա  հաջորդ օրը գնում է անտառ` սագերին  արածացնելու, տիրոջ կինը նրան հետևում է։ Ժանը դիտավորյալ սպանում է նրան` իբր թե վայրի գազանի տեղ դնելով։ Մեծահարուստը հասկանում է, որ Ժանը սպանել է իր կնոջ և սաստիկ բարկանում է։ Ժանը պայմանավորվածության համաձայն քոթակում է տիրոջը և հեռանում ։
Այլ հեքիաթներում
Հեքիաթի սյուժեն հանդիպում է այլ ժողովուրդների մոտ ևս։ Մեզ ամենահայտնի նմանատիպ հեքիաթը «Տերն ու ծառան» է, որը մշակել է հայ գրող Հովհաննես Թումանյանը ։
Արտաքին հղումներ
Կատեգորիա:Ֆրանսիայի մշակույթ
Ալեքսեևկա (գյուղ, Կոշկինսկի շրջան)
Ալեքսեևկա (Алексеевка), գյուղ Ռուսաստանի Սամարայի մարզի Կոշկինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Կոշկինսկի շրջանի բնակավայրեր
Քսանվեց տղամարդ և մեկ աղջիկ
«Քսանվեց տղամարդ և մեկ աղջիկ» («Двадцать шесть и одна»), Մաքսիմ Գորկու գրչին պատկանող պատմվածք։ Առաջին անգամ տպագրվել է 1899 թվականին «ժիզն» ամսագրում։ Հեղինակի ամենահայտնի ստեղծագործություններից է։
Այս պատմվածքը կորսված իդեալների մասին է։ Պատմվածքի հիմքում ընկած են գրողի տպավորությունները կազանյան կյանքից (1884—1888 թվականներ)։ 1885 թվականի նոյեմբերից աշխատել է Վ․ Ս․ Սեմենովի հացաբուլկեղենի արտադրամասում՝ որպես հացթուխի օգնական ։
«Քսանվեց տղամարդ և մեկ աղջիկ» պատմվածքը նորարարություն էր «սոցիալական ռեալիզմի» պատմության մեջ (նախորդել է սոցիալիստական ռեալիզմին)։
Սյուժե
Քսանվեց տղամարդ՝ չնչին վարձատրությամբ, օրական տասնվեց ժամ աշխատում են հացաբուլկեղենի արտադրամասի նկուղում։ Նրանք կրենդելի (ոլորուն քաղցրահաց) էին թխում, որն ամենից ցածրակարգ աշխատանքն էր արտադրամասում։ Նրանց միակ թվացյալ սփոփանքը տասնվեցամյա աղջիկն էր՝ սպասուհի Տանյան։ Տանյան ամեն օր այցելում էր նրանց՝ կրենդելիներ տանելու համար։ Նրանք իդեալականացրել էին աղջկան։ Հացաբուլկեղենի արտադրամասում հայտնվում է նոր հացթուխ՝ նախկին զինվորական։ Թեև նա, ի տարբերություն մնացած բոլորի, ում նրանք ճանաչում էին, լավ աշխատավարձ էր ստանում, բայց ընկերություն է անում նկուղի աշխատողների հետ։ Նա պարծենում է կանանց միջավայրում իր ունեցած հաջողություններով։ Վերջնական արդյունքում հացթուխը գրազ է գալիս նրանց հետ՝ կկարողանա արդյոք գայթակղել Տանյային։
Ավելի ուշ՝ ճեղքի արանքով, հացթուխները տեսնում են զինվորականի և Տանյայի ժամադրությունը։ Հացթուխները շրջապատում են Տանյային, որից հետո ծիծաղում և չարախնդորեն հայհոյում են նրան։ Աղջիկը շատ է վիրավորվում, բայց վերագտնում է սառնասրտությունն ու հանդիմանում նրանց, որից հետո Տանյան արտադրամասում այլևս չի երևում։
Արձագանքներ
Պատմվածքի մասին բարյացակամորեն են արտահայտվել Ա․ Պ․ Չեխովը, Լ․ Ն․ Տոլստոյը և այլք ։
Արտաքին հղումներ
Կատեգորիա:Սոցիալիստական ռեալիզմ Կատեգորիա:Մաքսիմ Գորկու պատմվածքներ Կատեգորիա:Մաքսիմ Գորկու աշխատություններ Կատեգորիա:Ռուսերեն գրքեր Կատեգորիա:Ռուսական գրականություն
Ցյուանչժոու
Ցյուանչժոու, քաղաքային շրջան Չինաստանի Ֆուցզյան նահանգում։
Վարչատարածքային բաժանում
Ցյուանչժոուի քաղաքային շրջանը բաժանված է 4 շրջանի, 3 քաղաքային գավառի, 5 գավառի․
Տեսարժան վայրեր
Ցյուանչժոուի շրջանում (Ցզինցզյան քաղաքային գավառի Յուիդյան գյուղ) է գտնվում Ցաոան տաճարը, որը մինչ մեր օրերը պահպանված միակ մանիքեական տաճարն է ։
Հայտնի մարդիկ
Լի Նուն՝ Լի Լուհի որդին, 1376 թվականին այցելել է Պարսկաստանի Օրմուզ կղզին, ընդունել իսլամ, ամուսնացել պարսիկ աղջկա հետ և նրա հետ վերադարձել Ցյուանչժոու։ Լի Նուն եղել է Մին դինաստիայի բարենորոգիչ Լի Չժիի նախնին ։
Ծանոթագրություններ
Կատեգորիա:Չինաստանի քաղաքային շրջաններ
Բորիս Շահնազարյան (այլ կիրառումներ)
Բորիս Շահնազարյան անուն-ազգանունը կարող է վերաբերել հետրյալ անձանց՝
Օրան
Օրան (وهران — Wahran), քաղաք-նավահանգիստ Ալժիրում՝ Միջերկրական ծովի ափին, երկրի հյուսիսարևմտյան մասում՝ նրա մայրաքաղաք Ալժիրից մոտավորապես 432 կմ հեռավորության վրա։ Նույնանուն վիլայեթի վարչական կենտրոնն է։ Բնակչությունը՝, իսկ քաղաքային ագլոմերացիայի բնակչությունը՝ մոտ 1 500 000 մարդ։ Համարվում է երկրի երկրորդ խոշորագույն քաղաքը ։
Անվան ծագում
«Օրան» անվանումը ծագել է արաբերեն Wahran բառի աղավաղված տարբերակից, որը հնագույն բերբերական լեզվից թարգմանաբար նշանակում է «Երկու առյուծ»։ Տեղի լեգենդը պատմում է, որ մոտավորապես մ․ թ․ ա․ 900 թվականին այժմյան քաղաքի տեղում բնակվել են առյուծներ։ Վերջին երկու ողջ մնացած առյուծները սպանվել են քաղաքի արևմտյան կողմում գտնվող լեռան վրա՝ նորաբնակների կողմից։ Լեռն ստացել է «Առյուծ» անվանումը։ Երկու առյուծները քաղաքի սիմվոլն են և պատկերված են զինանշանի վրա։
Պատմություն
Հռոմեական կայսրության օրոք այստեղ գոյություն է ունեցել Unica Colonia անվամբ մի փոքրիկ բնակավայր, որը վերացել է Մաղրիբի արաբական նվաճումների ժամանակ։ Օրան անվամբ քաղաքը հիմնադրվել է 10–րդ դարում (903 թվական)՝ Անդալուզիայի մավր վաճառականների կողմից ։ Սևիլյան ջարդից հետո՝ 1931 թվականին, Անդալուզիայից Օրան են գաղթել մեծ թվով հրեաներ, ինչպես նաև՝ Մալյորկա կղզուց ։
1509 թվականին Օրանը գրավվել է իսպանացիների կողմից։ Նրանց երբեմն անվանում են «քաղաքի երկրորդ հիմնադիրներ»։
1609 թվականին Իսպանիայից վտարել են մորիսկներին։ Նրանցից շատերը արտաքսվել են Օրան։
1708 թվականին Օրանը նվաճվել է Օսմանյան կայսրության կողմից, իսկ 1732 թվականին ետ է նվաճվել կոմս Մոնտեմարի՝ իսպանական ռազմական արշավախմբի կողմից ։ 1790 թվականի հոկտեմբերի 9-ին՝ վաղ առավոտյան, տեղի ունեցած երկրաշարժը ամբողջովին ավերել է քաղաքը, զոհվել են բազմաթիվ մարդիկ։ Շատ են տուժել քաղաքի պարիսպները։ Օրանի տնտեսական և ռազմավարական նշանակության կորստի պատճառով Կառլոս IV կայսրը (1788—1808 թվականներ) բանակցություններ է սկսել Ալժիրի բեյի հետ՝ համապատասխան վարձատրության դիմաց Օրանը զիջելու համար։ 1791 թվականի սեպտեմբերի 12–ին կնքվել է իսպանա-ալժիրական պայնմանագիր՝ խաղաղության և բարեկամության մասին (Ալժիրի օսմանական գերագույն իշխանության կողմից հաստատվել է 1792 թվականին)։
1831 թվականին քաղաքն անցել է Ֆրանսիային։ Ֆրանսիայի գաղութատիրության դարաշրջանում քաղաքը հանդիսացել է 92–րդ դեպարտամենտ Օրանի մայրաքաղաքը։ 19–րդ դարի վերջին Օրանը վերականգնել է իր տնտեսական հզորությունը և Ֆրանսիական Ալժիրում դարձել է առաջին առևտրային քաղաքը։ Այն լավ պաշտպանված էր։ Բնակչության թիվը կազմել է 74.5 հազար մարդ։
Երկրորդ համաշխարհային պատերազմի առաջին տարիներին Օրանը գտնվել է Վիշիի ռեժիմի հսկողության ներքո, իսկ 1942 թվականին գրավվել Հակահիտլերյան կոալիցիայի ուժերի կողմից։
Ալժիրի անկախության համար մղվող պատերազմից առաջ Օրանում բնակվող եվրոպացիների խտությունը (1921 թվականին՝ մոտ 85%, 1954 թվականին՝ 65%) ամենաբարձրն էր Հյուսիսային Աֆրիկայի մնացած բոլոր քաղաքների համեմատությամբ։ Օրանյան կոտորածը շրջադարձային է եղել քաղաքի պատմության համար։ 1962 թվականի մարտին՝ Էվիանյան համաձայնագրերից հետո, որոնք նշանավորել են Ալժիրի անկախությունը, նրա նոր իշխանությունները երաշխավորել են եվրոպացիների անվտանգությունը։ Սակայն 1962 թվականի հուլիսի 5–ի առավոտյան Ազգային ազգատագրման ճակատի յոթ զինված ստորաբաժանումներ մուտք են գործել Օրան և մի քանի ժամվա ընթացքում սպանել եվրոպացիներին (շատերը կտտանքների են ենթարկվել)։
Միևնույն ժամանակ, ֆրանսիական ուժային կառույցները Փարիզից ստացել են «տեղից չշարժվել» հրամանը, ինչը և անպաշտպան է դարձրել նորեկներին։ Այնուամենայնիվ, Ֆրանսիայի ոստիկանութունն ի վերջո միջամտել է և կանգնեցրել սպանդը։ Զոհերի թիվն այժմ գնահատվում է 3500 տղամարդ, կին և երեխա ։ Ոստիկանական միջամտությունը դը Գոլի հրամանի ուղղակի խախտում էր։ Շատ չանցած Օրանում բնակվող եվրոպացիներն ու հրեաները փախել են Ֆրանսիա։ Հրեաների մի մասը մեկնել է Իսրայել։ Իսպանական ծագում ունեցող օրանցիները տեղափոխվել են Իսպանիա՝ Ալիկանտե գավառ։
1963 թվականին դատավարության գործընթացում ֆրանսիացի հայրենասեր սպա Ժան Բաստյեն Տիրին հիշատակել է Օրանի ջարդերը՝ դրանք որակելով որպես «Ալժիրի եվրոպացի բնակիչների ցեղասպանություն»։
1960–ական թվականներին Օրանը դարձել է Արևմտյան Ալժիրի ֆինանսական և մշակութային կարևորագույն կենտրոն։
Աշխարհագրություն և կլիմա
Քաղաքի կլիման բնութագրվում է մերձարևադարձային շոգ և չոր ամառային, զով և խոնավ ձմեռային եղանակներով։ Տեղումների տարեկան չափաքանակը կազմում է 326 մմ, ընդ որում՝ դրանք գրեթե բոլորը թափվում են նոյեմբերից մայիս ընկած ժամանակահատվածում։
Մեր օրեր
Այսօր Օրանը Հյուսիսային Աֆրիկայի ամենախոշոր նավահանգիստներից մեկն է։ Այն նաև կարևոր ֆինանսական և մշակութային կենտրոն է։ Քաղաքում է գտնվում Ալժիրի երկրորդ ամենախոշոր Es Sénia համալսարանը ։
Մշակույթ
Օրանի արվարձան Սիդի էլ Հարին ռայ երաժշտական ոճի և նրա երկու ամենահայտնի կատարողների՝ Շեբ Խալեդի և Ռաշիդ Թահայի հայրենիքն է։
Ծանոթագրություններ
Կատեգորիա:Ալժիրի քաղաքներ Կատեգորիա:Ռազմական նավահանգիստներ Կատեգորիա:Միջերկրական ծովի նավահանգստային քաղաքներ
Կիրովսկոե (գյուղ, Վիբորգսկի շրջան)
Կիրովսկոե (Кировское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Սավանե (Սաչխերեի շրջան)
Սավանե (სავანე), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում ։
Դիրք
Գյուղը գտնվում է ծովի մակարդակից 508 մետր բարձրության վրա։ Շրջկենտրոն Սաչխերեից հեռու է 7 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1908 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սաչխերեի շրջան‎‎
Վերադարձ չկա (ֆիլմ, 1973)
«Վերադարձ չկա» («Возврата нет»), խորհրդային գեղարվեստական ֆիլմ, նկարահանվել է ռեժիսոր Ալեքսեյ Սալտիկովի կողմից Անատոլի Կալինինի համանուն վեպի հիման վրա ։
Նոնա Մորդյուկովան Անտոնինա Կաշիրինայի դերի համար «Խորհրդային էկրան» ամսագրի հարցման արդյունքներով ճանաչվել է «Տարվա լավագույն դերասանուհի»։
Սյուժե
Ֆիլմը ներկայացնում է Դոն գետի ափին Հայրենական մեծ պատերազմի տարիներին և դրանից հետո տեղի ունեցող իրադարձությունները, որոնք տեղի են ունենում գրեթե քսան տարվա ընթացքում։ Ֆիլմի կենտրոնում քաջարի և ուժեղ կնոջ՝ Անտոնինա Կաշիրինայի սիրո պատմությունն է պատերազմի ժամանակ իրեն փրկված սպա Նիկիտինի հանդեպ։
Եթե Մորդյուկովան իր հերոսուհու մեջ փոխանցել է մայր հայրենիքի սերը, ապա լքված կնոջ ողբերգությունը, ապա Դվորժեցկին իր հերոսի մեջ ցույց է տվել մի մարդու ողբերգություն, որը չի կարողանում ընտրություն կատարել պարտքի զգացողության և իր կնոջ հարսի նկատմամբ նոր սիրո միջև։ Ու թեև ընտանեկան բարդ իրավիճակում բոլոր հերոսներին համար դեպի հետ վերադարձ չկա, չնայած ցավին ու կորստին, նրանք կկարողանան պահպանել իրենց մարդկային արժանապատվությունը ։
Արտաքին հղումներ
Կատեգորիա:Խորհրդային ֆիլմեր Կատեգորիա:1973 ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Գրական ստեղծագործությունների էկրանավորումներ Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային մելոդրամա ֆիլմեր
Աստերոիդների ցանկ (111901-112000)
Աստերոիդների ցանկ (111801-111900) * Աստերոիդների ցանկ * Աստերոիդների ցանկ (112001-112100)
Տիհեմեցա
2011 թվականի տվյալներով գյուղական ավանում բնակվում էր 532 մարդ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Էստոնիայի Պյարնումաա նահանգի Սաառդե շրջանի բնակավայրեր Կատեգորիա:Էստոնիայի գյուղական ավաններ
Տաշքենդի հռչակագիր (1966)
Տաշքենդի հռչակագիր, ստորագրվել է հունվարի 10-ին, Հնդկաստանի և Պակիստանի միջև (հունվարի 4-10), ԽՍՀՄ Մինիստրների խորհրդի նախագահ Ալեքսեյ Կոսիգինի մասնակցությամբ։ Հանդիպման նախաձեռնողը ԽՍՀՄ-ն էր, որն իր «բարի ծառայություններն» առաջարկեց Հնդկաստանի և Պակիստանի միջև հարաբերությունները (որոնք սրվել էին Քաշմիրի շրջանում 1965 թվականի օգոստոս-սեպտեմբեր ամիսներին հնդկա-պակիստանյան զինված ընդհարման կապակցությամբ) կարգավորելու համար։
Դեկլարացիան նախատեսում էր ընդհարման հետևանքները վերացնելու միջոցառումներ, կողմերի զորքերի ետքաշում ընդհարումից առաջ եղած դիրքերը, դիվանագիտական ներկայացուցչությունների բնականոն գործունեություն, ինչպես նաև Հնդկաստանի և Պակիստանի միջև տնտեսական և առևտրական կապերի վերականգնում և այլն։
Կատեգորիա:Հնդկաստանի պատմություն Կատեգորիա:Պակիստանի պատմություն Կատեգորիա:Համաձայնագրեր Կատեգորիա:1966 Կատեգորիա:ԽՍՀՄ արտաքին հարաբերություններ
Ժողովածու (5182)
Ժողովածու (5182), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5182 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 17.5x13 չափս։ Ձեռագիրը կազմված է 148 թերթից։ Գրված է միասյուն, շղագրով։ Կազմը` ստվարաթուղթ ։
Ծանոթագրություններ
Կատեգորիա:Մատենադարանի ձեռագրեր
Սեստրինովկա
Սեստրինովկա (Сестринівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1640 թվականին։
(1907) Ռուդնյովա
(1907) Ռուդնյովա (Rudneva), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 11-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,545318 ա. մ., առավելագույնը մոտենում է 2,4335 ա. մ. հեռավորության վրա և հեռանում 2,6572 ա. մ. ։ Արեգակի շուրջ մեկ ամբողջական պտույտ է կատարում 1483,24 երկրային օրվա ընթացքում, իր ուղեծրով շարժվելով միջինում 0,242712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Արտաքին հղումներ
Կատեգորիա:1972 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արամ Աբրահամյան (կենսաֆիզիկոս)
Արամ Սուրենի Աբրահամյան, հայ կենսաֆիզիկոս։ Կենսաբանական գիտությունների դոկտոր (1995):